b"\n_START_ARTICLE_\nSeksisymboli\n_START_PARAGRAPH_\nSeksisymbolilla tarkoitetaan tunnettua julkisuuden henkil\xc3\xb6\xc3\xa4, jota yleisesti pidet\xc3\xa4\xc3\xa4n seksuaalisesti vetovoimaisena. Erityisesti elokuvateollisuudessa seksisymboleilla on aina ollut t\xc3\xa4rke\xc3\xa4 rooli._NEWLINE_Ensimm\xc3\xa4isin\xc3\xa4 naispuolisina seksisymboleina pidet\xc3\xa4\xc3\xa4n Theda Baraa ja Clara Bow'ta. Miehist\xc3\xa4 1920-luvun suuria seksisymboleita oli Rudolph Valentino.  N\xc3\xa4yttelij\xc3\xa4t Mae West, Jean Harlow ja Norma Shearer olivat 1930-luvun Hollywoodin suurimpia seksisymboleita. 1950- ja 60-luvun suurimpia seksisymboleja olivat muun muassa elokuvat\xc3\xa4hti Marilyn Monroe sek\xc3\xa4 Brigitte Bardot, Jayne Mansfield ja Raquel Welch. Miespuolisista seksisymboleista tunnetuimpia olivat muun muassa laulaja, muusikko ja n\xc3\xa4yttelij\xc3\xa4 Elvis Presley ja n\xc3\xa4yttelij\xc3\xa4 James Dean. N\xc3\xa4yttelij\xc3\xa4 Ursula Andress oli yksi 1960-luvun suurimmista seksisymboleista. 1980-luvun seksisymboli oli malli ja popt\xc3\xa4hti Samantha Fox. My\xc3\xb6s poplaulaja Madonnaa pidet\xc3\xa4\xc3\xa4n seksisymbolina, ja Michael Jackson oli 1980-luvun miespuolinen seksisymboli. Nykyajan julkkismaailman seksisymboleita ovat muun muassa n\xc3\xa4yttelij\xc3\xa4t Angelina Jolie, Brad Pitt ja Johnny Depp."